N Á V R H

UZNESENIA VLÁDY SLOVENSKEJ REPUBLIKY

č.
z ... 2004
 
k návrhu opatrení na zabezpečenie plnenia uznesení Národnej rady SR
č. 1331/2004, 1332/2004 a 1336/2004 prijatých na 32. schôdzi Národnej rady SR
–––––––––––––––––––––––––––––––––––––––––––––––––––––––––––––––––––––––––––

Číslo materiálu:
Predkladateľ:    predseda vlády

Vláda

A.	berie na vedomie

A.1.    uznesenie NR SR č. 1331 z 2. novembra 2004 k správe o poľnohospodárstve a potravinárstve v Slovenskej republike 2004 (stav za rok 2003) (tlač 853),

A.2.	uznesenie NR SR č. 1332 z 2. novembra 2004 k správe o plnení úloh a súčasnom stave športu v Slovenskej republike a o pripravovaných opatreniach na skvalitnenie a sprehľadnenie finančných tokov a legislatívnych aktivít na zlepšenie podmienok pre mládežnícky, regionálny a vrcholový šport a šport pre všetkých (tlač 904),

         A.3.    uznesenie NR SR č. 1336 z 2. novembra 2004 k návrhu poslanca Národnej rady Slovenskej republiky Karola Ondriaša na    prijatie uznesenia Národnej rady Slovenskej republiky k preskúmaniu všetkých priamych a nepriamych majetkových prevodov, ako aj ďalších zmluvných vzťahov a finančných operácií nebankových finančných subjektov na politikov, politické strany a politické hnutia, k vyčísleniu finančných a iných príjmov týchto subjektov z uvedených úkonov a k vyšetreniu, kto zmenil platné uznesenie Národnej rady Slovenskej republiky č.782 zo dňa 4. februára 2004 (tlač 897); 

B. 	nesúhlasí
B.1.	s úlohou uvedenou v bode B.5 uznesenia NR SR č. 1331 z 2. decembra 2004, nakoľko vláda sa problematikou už zaoberala na svojom rokovaní 27. októbra 2004 a prijala uznesenie č. 1010 k správe o povodniach v Slovenskej republike za obdobie január – august 2004 s návrhom na rozpočtové krytie nákladov na záchranné a zabezpečovacie práce, na opravy poškodených a narušených protipovodňových opatrení na vodných tokoch v správe vodného hospodárstva, lesného hospodárstva a obcí a niektorých spôsobených škôd,
	
          B.2.	s úlohou uvedenou v bode b) uznesenia Národnej rady Slovenskej republiky   č. 1336 z 2. novembra 2004, ktorá žiada vládu vyšetriť, kto zmenil platné uznesenie Národnej rady Slovenskej rady č. 782 zo 4. februára 2004, nakoľko vláda vyššie uvedené uznesenie nezmenila naopak, zabezpečila ho plniť  ministrovi vnútra v spolupráci s generálnym prokurátorom uznesením vlády SR č. 177   z 3. marca 2004;

C.	ukladá
           
podpredsedovi vlády a ministrovi financií

C.1.	predložiť na rokovanie vlády legislatívny návrh na zrušenie dane z pôdy už od roku 2006 

	do...

C.2.	vypracovať komplexnú informáciu o stave kauzy súdneho sporu Športka, a. s. – Tipos, a. s. a následne ju predložiť ministrovi školstva

	do 19. novembra 2004

ministrovi pôdohospodárstva

C.3.	rozpracovať úlohy vyplývajúce z „Opatrení na realizáciu Strednodobej koncepcie politiky pôdohospodárstva v roku 2005“ do konkrétnych opatrení a úloh pre jednotlivé rezorty

	do 2. decembra 2004

C.4.	hodnotiť plnenie opatrení, ktoré vyplývajú zo správy a z uznesení Národnej rady Slovenskej republiky 

	do 30. júna a 31. decembra každoročne

C.5.	v spolupráci s podpredsedom vlády a ministrom financií zabezpečiť v štátnom rozpočte na rok 2005 priame platby pre poľnohospodárov do úrovne 60 % členských krajín Európskej únie;

minister školstva

C.6.	predložiť na rokovanie vlády správu o plnení úloh a súčasnom stave športu v Slovenskej republike a o pripravovaných opatreniach na skvalitnenie a sprehľadnenie finančných tokov a legislatívnych aktivít na zlepšenie podmienok pre mládežnícky, regionálny a vrcholový šport a šport pre všetkých dopracovanú
 	
C.6.a	v spolupráci s podpredsedom vlády a ministrom financií o návrhy na komplexný finančný model športu a na sprehľadnenie finančných tokov v oblasti športu Slovenskej republiky,

C.6.b	o postup krokov pri dopracovaní a realizácii Národného programu rozvoja športu s cieľom, aby sa v ňom definovala strednodobá stratégia rozvoja športu,

	C.6.c	    o komplexnú informáciu v zmysle bodu C.2 tohto uznesenia

            do 24. novembra 2004 (a následne do Národnej rady SR do 2. decembra 2004)

ministrovi vnútra

C.7. 	v spolupráci s generálnym prokurátorom preskúmať a predložiť na rokovanie vlády všetky priame a nepriame majetkové prevody, ako aj ďalšie zmluvné vzťahy a finančné operácie nebankových finančných subjektov na politikov, politické strany a politické hnutia a vyčísliť finančné a iné príjmy týchto subjektov z uvedených úkonov

	            do 24. novembra 2004 (a následne do Národnej rady SR do 2. decembra 2004)

D.	poveruje

predsedu vlády

D.1.	predložiť predsedovi Národnej rady SR materiály uvedené v bodoch C. 1, C. 6. a C. 7 tohto uznesenia,
	 
	podpredsedu vlády a ministra financií
	
D.2.	 odôvodniť materiál uvedený v bode C. 1 tohto uznesenia v Národnej rade SR,

	ministra školstva

	D.3	odôvodniť materiál uvedený v bode C. 6 tohto uznesenia v Národnej rade SR,

	ministrovi vnútra
 
	D.4	odôvodniť materiál uvedený v bode C. 7 tohto uznesenia v Národnej rade SR.

Vykonajú:	predseda vlády
podpredseda vlády a minister financií 
minister školstva
minister vnútra

Na vedomie: 	predseda Národnej rady SR 
                        generálny prokurátor